Referat fra det lukkede landemode den 3. juni 2026 i Landemodesalen, Maribo Domkirke
1. Godkendelse af dagsorden
Godkendt.

2. Prædikant ved næste års landemode 
Domprovst Anne Reiters efterfølger.

3. Godkendelse af årsregnskab for Strandkirken i Marielyst samt valg af nyt komitemedlem
Både regnskab og valg af nyt komitemedlem godkendes. 

4. Kort orientering fra stiftet ved biskoppen
Provster, biskop og kontorchef havde en dejlig og givende tur til Grønland.

Det der fylder pt. er stiftsgrænser. Pilen peger i retning af, at man kommer til at kigge på stiftsgrænserne i hele Danmark. 

Nu er det et par uger siden, at biskopperne offentliggjorde deres indstilling til kirkeministeren, og vinden er ved at vende efter et par ugers debat – der er en erkendelse af, at der er nødt til at ske noget i forhold til stiftsgrænserne. 

Provst Dennis Jelstrup er ved at udarbejde et analyseværktøj/stiftsberegner, som kan sammenligne de 38 provstier i Østdanmark. Ministeriet vil invitere Dennis ind og præsentere værktøjet. 

De 16 provster i Lolland-Falsters Stift og Roskilde Stift havde et fællesmøde den 1. juni 2026 og arbejder på en fælles pressemeddelelse.
 
Ny sundheds- og kirkeminister Ida Auken er inviteret til at være taler ved årets landemode i oktober.

Status på diakoniarbejdet: Ansøgningen til AP Møller omkring et diakoniprojekt i samarbejde med kommunerne er blevet afvist. AP Møller har sagt nej bl.a. med begrundelsen, at de vil have fem kommuner med, og deres vurdering er, at Roskilde Stift på nuværende tidspunkt ikke er gearet til at deltage. 

Der er nu en diakonipræst i hvert provsti og Social Drive Out v. KFUM’s Sociale Arbejde er ved at komme i stand. 
 
Derudover er et samarbejde med Københavns Universitet, Dronning Mary Centret og Lolland Kommune ved at blive løbet i gang. 

5. Kort orientering fra stiftets provster
Domprovst Anne Reiter, Maribo Domprovsti: 
Det har været et år præget af præsteansættelser – næsten 50 pct. af provstiets præster er ansat inden for et år.
Præsterne har haft fokus på den diakonale indsats og på provstituren til Rom i november vil der også være fokus på det diakonale.

Menighedsrådene har det svært; medlemmer forlader pludseligt rådene, og der skal afvikles suppleringsvalg ved et menighedsråd i efteråret. 

Pt. er der gang i en pastoratsammenlægning – den første i provstiet, men det er meget naturligt grundet afgangen af tre præster i pastoraterne. Menighedsrådene har nedsat et ansættelsesudvalg.

Organistproblemet bliver mere påtrængende – menighedsrådene er nødt til at tænke i samarbejder og lave nogle mere bæredygtige stillinger.

Pilgrimshuset har lige haft 10 års-jubilæum.

Provst Johannes Olav Kruse Kristensen, Lolland Østre Provsti: 
Tingene går godt – der er et godt samarbejde med og blandt menighedsrådene. Der er progression i provstiet.

Der er et økonomisk overskud, som er konsekvensen af den strategiske tilgang, som man har fulgt igennem flere år.

Provst Susanne Oxholm Bay Jacobsen, Lolland Vestre Provsti
Pr. 1. januar 2025 blev der ansat tre konsulenter i provstiet; regnskabs-, kirkeværge og personalekonsulent, og det går godt. Det er oplevelsen, at både menighedsråd og kirkefunktionærerne er glade for ordningen. Det har også medført, at provstiudvalget er blevet mere synligt og har en opfattelse af provstiet som et fællesskab.  

Renovering af spiret på Skt. Nikolai Kirke i Nakskov er startet op d.d. Der er modtaget fondsmidler for 9,5 mio. kr.  

Det fungerer rigtig godt i storpastoraterne – både præster og menighedsråd er gode til at samarbejde. 

Der arbejdes på, at der skal afholdes flere tjenstlige møder for præsterne – gerne et møde om måneden. 

Der er købt et provstikontor i Danagade. Tanken er, at det skal være Kirkens Hus med diakoni, sorggrupper osv. 

Provstiet har kontaktet en tidl. kirkegårdsleder på Fyn mhp. bistand til opmåling af kirkegårdene. 

Arbejdet med migrantgudstjenester er sat i gang. Der kommer en del ukrainere til Vestas, hvor kirken også vil byde ind med fx gudstjenester på engelsk og tysk.

Provst Dennis Jelstrup, Falster Provsti:
Præstegården i Idestrup er bygget færdigt og præsten er flyttet ind.
 
Provstiet er stort set gældfrit, men der er flere projekter på vej, fx sognehuset i Nykøbing F.  

Tingsted præstegård er ramt af skimmelsvamp, radon og muligvis også svamp og råd. Stråtaget er heller ikke helt nyt. Der skal også opføres nyt sognehus på kirkegården. 

Præsterne har det godt. 

6. Kort orientering fra stiftamtmanden
Det sociale område fylder. Ankestyrelsen omgør mange kommunale afgørelser, og det medvirker til, at befolkningens tillid til de sociale myndigheder falder. 

Sagsbehandlingstiden er lang hos både kommuner og Ankestyrelsen.

På opfordring fortæller stiftamtmanden hvordan de øvrige stifter afvikler landemode. 

7. Eventuelt
Ingen bemærkninger.
